Propunere de DIRECTIVĂ A PARLAMENTULUI EUROPEAN ŞI A CONSILIULUI de modificare a Directivei 92/65/CEE a Consiliului în ceea ce privește cerințele de sănătate animală care reglementează schimburile comerciale în cadrul Uniunii și importurile de câini, pisici și dihori domestici /* COM/2012/090 final - 2012/0040 (COD) */





EXPUNERE DE MOTIVE Obiectivul prezentei propuneri este de a modifica Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE[1]. Directiva 92/65/CEE stabilește, inter alia, cerințele de sănătate animală care reglementează schimburile comerciale și importurile în Uniune de câini, pisici și dihori domestici. Aceste cerințe se referă la cerințele de sănătate animală relevante definite în Regulamentul (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului[2]. Abrogarea Regulamentului (CE) nr. 998/2003 prin Regulamentul (UE) nr. xxx/2012 al Parlamentului European și al Consiliului privind circulația necomercială a animalelor de companie[3] impune modificarea Directivei 92/65/CEE în vederea eliminării și înlocuirii trimiterilor la Regulamentul (CE) nr. 998/2003 cu trimiteri la Regulamentul (UE) nr. xxx/2012. În plus, Directiva 92/65/CEE ar trebui și ea să fie modificată pentru a lua în considerare adoptarea Regulamentului (CE) nr. 1/2005 al Consiliului din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1255/97[4], care se aplică transportului de câini, pisici și dihori domestici în cuprinsul Uniunii. Mai mult, experiența aplicării Directivei 92/65/CEE a arătat că operatorii au dificultăți în a respecta cerința definită în această directivă de a efectua un examen clinic al animalelor 24 de ore înainte de expedierea lor. Recomandările Organizației Mondiale pentru Sănătatea Animalelor pentru importurile de câini și pisici prevăd efectuarea unui examen clinic cu 48 de ore înainte de trimiterea animalelor. Prin urmare, este oportun să se prelungească termenul definit în Directiva 92/65/CEE la 48 de ore și să se modifice directiva respectivă în consecință. Propunerea nu are implicații financiare asupra bugetului Uniunii. Prezenta propunere și propunerea de abrogare și înlocuire a Regulamentului (CE) nr. 998/2003 sunt prezentate împreună pentru a fi adoptate simultan. 2012/0040 (COD) Propunere de DIRECTIVĂ A PARLAMENTULUI EUROPEAN ŞI A CONSILIULUI de modificare a Directivei 92/65/CEE a Consiliului în ceea ce privește cerințele de sănătate animală care reglementează schimburile comerciale în cadrul Uniunii și importurile de câini, pisici și dihori domestici (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European[5], hotărând în conformitate cu procedura legislativă ordinară, întrucât: (1) Cerințele de sănătate animală care reglementează comerțul și importurile în Uniune de câini, pisici și dihori domestici sunt definite în Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE[6]. (2) Aceste cerințe se referă la cerințele de sănătate animală relevante aplicabile circulației necomerciale a câinilor, pisicilor și dihorilor domestici într-un stat membru din alt stat membru sau din țările terțe sau teritoriile prevăzute în Regulamentul (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE[7]. (3) Abrogarea Regulamentului (CE) nr. 998/2003 prin Regulamentul (UE) nr. xxx/2012 al Parlamentului European și al Consiliului privind circulația necomercială a animalelor de companie[8] impune modificarea Directivei 92/65/CEE în vederea eliminării și înlocuirii trimiterilor la Regulamentul (CE) nr. 998/2003 cu trimiteri la Regulamentul (UE) nr. xxx/2012. (4) Regulamentul (CE) nr. 1/2005 al Consiliului din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1255/97[9] se aplică, inter alia, la transportul câinilor, pisicilor și dihorilor domestici în cadrul Uniunii. Trimiterea la regulamentul respectiv ar trebui, prin urmare, să fie inserată la articolul 10 din Directiva 92/65/CEE care stabilește condițiile de sănătate animală aplicabile comerțului cu animalele respective. (5) Mai mult, experiența aplicării Directivei 92/65/CEE a arătat că examenul clinic cu 24 de ore înainte de expediere este, în majoritatea cazurilor, impracticabil. Prin urmare, este oportun să se prelungească termenul definit în Directiva 92/65/CEE la 48 de ore, conform recomandării Organizației Mondiale pentru Sănătatea Animalelor. (6) Comisia consideră că, în acest caz particular, nu se justifică solicitarea ca statele membre să transmită documente explicative către Comisie pentru a explica relația dintre dispozițiile prezentei directive și părțile corespunzătoare ale documentelor naționale de transpunere. Prezenta directivă prevede un număr foarte limitat de modificări ale Directivei 92/65/CEE. Prin urmare, Comisia va avea posibilitatea de a obține informațiile necesare pentru a verifica transpunerea fără să aloce resurse semnificative pentru această sarcină. În orice caz, statele membre vor transmite Comisiei textul măsurilor transpuse. (7) Prin urmare, Directiva 92/65/CEE ar trebui modificată în consecință, ADOPTĂ PREZENTA DIRECTIVĂ: Articolul 1 Modificări Directiva 92/65/CEE se modifică după cum urmează: (1) Articolul 10 se modifică după cum urmează: (a) alineatul (2) se înlocuiește cu următorul text: „2. Pentru a face obiectul comerțului, câinii, pisicile și dihorii domestici: (a) satisfac condițiile stabilite la articolul 5 din Regulamentul (UE) nr. xxx/2012*; (b) se supun unui examen clinic efectuat cu cel mult 48 de ore înainte de expedierea animalelor de către un medic veterinar autorizat de autoritatea competentă; (c) sunt însoțite, în timpul transportului lor spre locul de destinație, de un certificat de sănătate care: (i) corespunde specimenului din anexa E partea 1; (ii) este semnat de către un veterinar oficial care atestă că veterinarul autorizat de autoritatea competentă a documentat în secțiunea relevantă din documentul de identificare în formatul prevăzut la articolul 22 alineatul (1) din Regulamentul (UE) nr. xxx/2012 examenul clinic realizat în conformitate cu litera (b) care arată că, la momentul examenului clinic, animalele erau apte pentru a fi transportate pe traseul prevăzut în conformitate cu Regulamentul (CE) nr. 1/2005**.” ___________________ * JO L […], […], p. […]. ** JO L 3, 5.1.2005, p. 1. (b) alineatul (3) se elimină. (2) La articolul 16, al doilea și al treilea paragraf se înlocuiesc cu următorul text: „În ceea ce privește pisicile, câinii și dihorii domestici, condițiile de import trebuie să fie cel puțin echivalente cu cele prevăzute la capitolul III din Regulamentul (UE) nr. xxx/2012. Pe lângă condițiile menționate la cel de-al doilea paragraf, câinii, pisicile și dihorii domestici sunt însoțite, în timpul transportului spre locul de destinație, de un certificat de sănătate completat și semnat de un veterinar oficial care atestă efectuarea unui examen clinic, cu cel mult 48 de ore înainte de momentul expedierii animalelor, de către un veterinar autorizat de către autoritatea competentă care a verificat că, la momentul examenului clinic, animalele erau apte pentru a fi transportate pe traseul prevăzut.” Articolul 2 Transpunere 1. Statele membre adoptă și publică până la [**] actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor dispoziții. Statele membre aplică aceste acte începând cu […]. Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri. 2. Comisiei îi este comunicat de statele membre textul principalelor dispoziții de drept intern pe care le adoptă în domeniul reglementat de prezenta directivă. Articolul 3 Intrare în vigoare și aplicabilitate Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene. Articolul 4 Destinatari Prezenta directivă se adresează statelor membre. Adoptată la Bruxelles, . Pentru Parlamentul European, Pentru Consiliu, Președintele Președintele [1] JO L 268, 14.9.1992, p. 54. [2] JO L 146, 13.6.2003, p. 1. [3] JO L […], […], p. […]. [4] JO L 3, 5.1.2005, p. 1. [5] JO C […], […], p. […]. [6] JO L 268, 14.9.1992, p. 52. [7] JO L 146, 13.6.2003, p. 1. [8] JO L […], […], p. […]. [9] JO L 3, 5.1.2005, p. 1.